Марин Караиванов: Почти сто процента от Вангините предсказания не са се сбъднали - БЛИЦ
За Ванга се пише толкова много, че вероятно на хората им е омръзнало да четат противоречиви публикации за нейните способности. Толкова много автори писаха книги за нея, някои от нейните уникални попадения се пришиват към какви ли не ситуации и вече ги знаем наизуст. Стигна се дотам, че като топъл хляб да се продават рецептите на Ванга за различните болести, и за нейните уникални манджи. Много хора пари направиха от тези свои писания, за които няма гаранция, че са почерпени наистина от живота и битието на пророчицата. Днес обаче разговорът ни с нашия постоянен сътрудник Марин Караиванов, бивш дългогодишен директор на Държавен архив – Хасково, ще е в съвсем различна посока. За първи път читателите на най-четения вестник „ШОУ” ще прочетат един документиран разказ за петричката врачка. Известно е, че топархиварят гарантира всяка своя дума с документ. Освен това той разполага с една част от секретните архиви в България, спасени при подпалването на партийния дом в онези смутни времена в началото на 90-те. Тоест, неговите отговори в днешното интервю се базират само и единствено на документите. - Г-н Караиванов, ваши са думите, че повечето от Вангините предсказания са абсолютно гола вода, с тях ще настроите много хора срещу себе си. - Знам, но това не значи, че трябва да отричаме очевадните факти, когато те са налице. Един документиран от тези факти е срещата на Ванга с видна московска журналистка. Пророчицата й предсказва, че никога няма да се омъжи и ще си остане без поколение. Само след една година обаче същата тая журналистка, вдига сватба, а после ражда дори близнаци. А знаете ли кой раздуха култа към нея?! Несъмнено българската ДС и съветско-руското КГБ, сега ФСБ, и съветско-руското, военно ГРУ! А нима вие не сте си задавали въпроса: коя между впрочем е тази фамозна Ванга? Една съвсем сляпа, психопатична женица, фанатично самовтълпила си, че може наистина да вещае човешките съдби! Роднините й, ДС, КГБ и ГРУ я превръщат в кумир! Онези безброй нейни пророчества, които уж се сбъдват, кой знае защо обаче са все със задна дата! Тя е под непрестанната, свръхстриктна опека на деспотично, върло окатата си племенница, която неотлъчно, церберски слухти и дебне зад гърба на ясновидката. Впрочем в КГБ открай време функционираше специален отдел, изучаващ и работещ само с екстрасенси и какви ли не още феномени. И така – без да адмирираме академик Александров за неговото безусловно, откровено мнение, нека си го признаем и то в прав текст от документите: „Вангологиката грубо, безцеремонно оскотява нормалния човешки разсъдък!...” Иначе как да си обясним идиотизирания факт, че по олигофренната заръка на въпросната, явно изкукала врачка, около целия град Петрич, през времето на най-развинтеното социалистическо строителство, бяха изсипани десетки тонове рафинирана захар, заради не знам какво си суперпрозрение, цъфнало в мозъчните гънки на тази следовница на делфийската пророчица Пития! Няма смисъл да изброяваме всички неизброими врели-некипели пророчества на Ванга, триумфално изречени кой знае от кого.- Не смятате ли, че отивате твърде далече?- Не, не смятам. Защото познавам документите, които потвърждават тезата, че постановчиците и режисьорите на Ванга са от свръхдискретната сфера на ДС, КГБ, впоследствие ФСБ, и ГРУ, които от главата до петите прецизно са контролирали една обикновена жена, която де факто няма никакви свръхестествени способности, а само някакви мижави психологически сръчности. Всъщност досието на Ванга в ДС наброява над четири хиляди страници. В един момент обаче то скорострелно изчезва, барабар с ведомостите, педантично отчитащи, че прочутата врачка е получавала от въпросната спецслужба всеки месец по триста лева заплата в продължение на 35 години. Вероятно по руски модел…- Защо сега пък намесвате Русия?- А нима не бяха такива зей пазари същите феноменални марионетки на КГБ и ГРУ, съветските мегаекстрасенси и ясновидци като кандидата на медицинските науки, психотерапевта Анатолий Кашпировски и нахаканата генерал-полковник от КГБ, иначе сексуално неустоимата и екстравагантна грузинка Евгения Давиташвили – Джуна, почетен академик на 129 световни академии?! Едва ли е случаен фактът, че КГБ-церберът Юрий Андропов отчита в своите служебни информации, част от които бяха публикувани по времето на оня мътен период - „вятър и мъгла на перестройка и гласност”, че в съответното чудовищно-страховито, чекистко ведомство най-редовно са се провеждали специални курсове по ясновидство, астрология, мистификация, чародейство, хиромантия и още какви ли не мистериозни науки...- Вижте сега, не може да е мистерия историята с ослепяването на Ванга. Това е факт и той е твърде значим в нейната биография…- Вие го казвате. Чуйте ме сега, аз какво ще кажа! Нека обаче, между другото, да се върнем назад във времето и да хвърлим един бегъл поглед връз иначе стриктно съставяните данни за съответните метеорологични явления, сведенията за които са прецизно, хронологически изготвяни в България и Сърбия всеки месец от 1900 година насам. А срещу документите не можем да ритаме. Прочитайки ги, ще се уверим, че ураган, торнадо или смерч в тогавашните Царство България и Кралство Югославия, включително и над селцето Ново село и съответните му прилежащи околности, в периода 1923-25г. изобщо нивга не са се разразявали. Следователно въпросната, ураганна вихрушка, която ужким тъй мощно запокитила дванадесетгодишната Вангелия на три километра извън селото, заривайки я буквално дълбоко в пръста, фатално увреждайки нейното зрение, е чисто и просто една нарочно измислена сплетня и повсеместно разпространена митологична небивалица. Така, че тази история си е чисто и просто една добра измислица, целяща да обслужи фантасмагоричното сказание за легендарната ВИП-пророчица. Именитият социалистически художник Светлин Русев – председател на СБХ – 1973-1985г., 13 години член на ЦК на БКП и след това две години социалистически подвизавал се във ВПС на БСП, охарактеризира през мистичната призма на окултизма Вангиното ослепяване по следния химеричен начин: ”Висши сили издигат Ванга по време на торнадото право нагоре, взимат й душата, вкарвайки в нейното тяло съвършено друг, нов дух, като на практика всъщност я подменят с цел да помага на обикновените люде. Дали вече като е изгубила и двете си очи, изведнъж е прогледнала с тъй нареченото мистично „трето око” към невидимия за нас паралелен свят?!”Въпреки способностите си Ванга не помогнала на Людмила ЖивковаУви, абсурдна е вероятността феномен, като Ванга, да остане извън полезрението и контрола на ДС, КГБ и ГРУ и то в НРБ, където от двадесет човека, дори повече от двама, активно са доносничели на спецслужбите. Неминуемо петричката врачка е била поне нещатна сътрудничка на въпросните страховити, конфиденциални структури, като редовно, два пъти седмично при нея идвали техни тайни емисари, за да им докладва на четири очи съответната поверителна информация. До главата на врачката постоянно се кипри телефон, по който преди да влезе някой от следващите ахмак-пациенти, съответният сведущ, специален агентурен кадър надве-натри, с пределна яснота снасял делова, анотирана информация на незрящата, ала перфектно чуваща Вангелия, за текущото, житейско и здравно дередже и евентуалните намерения на оперативно интересното лице. Освен това врачката чинно изпълнява поръчки и на КГБ, и на ГРУ, които пък, както впрочем и ДС, подробно я осведомявали за социалния статус на конкретните, посещаващи я субекти. Ето защо тя уж свръхестествено и чудодейно, наистина е „познавала” почти стопроцентово преобладаващата част от житейския масраф на хората, дошли при нея за врачуване. Пророческите си, чудодейни дарби самата Ванга мъгляво обяснява с някакво мистично присъствие около нея на особени, невидими същества, чийто произход никак не може да отгатне. Споделя и за съществуването на някакви извънземни раси, които някога си населявали планетата Земя...- Нима искате да кажете, че Ванга непрекъснато е била под контрола на ДС?- Да и това е отразено в изчезналото й досие. Тя денонощно е била под постоянния контрол на ДС и КГБ. Къщата и дворът, където приема, са били нацвъкани с безброй подслушвателни устройства. В НРБ, а сетне и в скапаната, перестроечна държавица Ръ Бъ, таксата за срещите с Ванга се прибирала от общински чиновник, също таен агент на спецслужбите, а персоналната месечна заплата от ДС за нашумялата ясновидка, както веднъж вече споменахме по горе в текста, била цифром и словом 300 (триста) лева. Обаче показателното при петричката врачка е, както вече се изтъкна, че криво-ляво познаваше нещата, но някак си винаги със задна дата. Преобладаващо Вангините пророчества винаги са, сякаш нарочно обвити, в гъста, фантасмагорична мъгла, за да може криво-ляво да бъде защитен имиджът им в случай на някакво провалено предвиждане. Уви, до ден - днешен – 15.11.2016 г. не се е сбъднало нито едно нейно пророчество, касаещо съдбините на българската държава! Всъщност цифром и словом 99% от Вангините предсказания не са се сбъднали! Ако тя беше мегаясновидка най-напред нямаше да умре от раков тумор на гърдата, което заболяване, когато е в първата си фаза се лекува съвсем успешно!...Несъмнено врачката е контактувала не с някакви ангели, ангелици и демони или с Духа Господен, а с роботизираните дежурни от Психотронната матрица в ДС, КГБ и ГРУ. В НРБ Ванга бе толерирана и обслужвана от ДС, която се грижеше за нея дори и в пряк, битов контекст, докато по същото време за един нищо и никакъв анекдот по неин адрес, касаещ и ДС, съответният сгазил лука разказвач на вицове безцеремонно биваше натикван в кауша! Именно чрез врачката ДС безпрепятствено събираше извънредно актуална и ценна информация за обществените настроения и нагласи, а и за възникването на евентуални, проблемни усложнения с оперативно енигматичните, размирно-метежни субекти. Същевременно спецслужбите системно подхранваха Ванга с най-разностранни сведения и тя публично, мотамо ги произнасяше, едва ли не като свише дошли от устата на самия Господ Бог. Предсказанията на пророчицата за Путин не са автентични, твърди архиварят- В такъв случай ще ви попитам, защо Висшият институт по психотроника и контрол на съзнанието при ГРУ, обслужващ пряко КГБ и ДС, залага в своята дейност и на Ванга?- Ами преди всичко защото съответните свръх отговорни, съветски друзя, а сетне пък нафукани, олигархични, руски господа, кой знае защо са я надценили, въобразявайки си изглежда, че тя е стратегемата им, тяхното гуру на Балканския полуостров и целесъобразно ще обслужва преди всичко съветските, а впоследствие и руските имперски интереси. А и какво ли биха могли да мислят друго, братушките, щом из бездънно-шеметното, устно отвърстие на  Вангелия стремглаво изскачаха екстремални, великоруски, шовинистични лозунги от рода на: „Русия е бащата на славяните!” или ”Путин ще спаси света, а Русия ще стане най-великата, световна сила!... Всичко може да се стопи като лед, но ще остане славата на Владимир. Всичко ще помете той от пътя си и не само ще съхрани страната, но ще стане властелин на света.” Несъмнено тези хард пропутиновски, Вангини предсказания, изобщо не са автентични, тоест, не биха могли въобще да излязат от нейната уста, поради обстоятелството, че врачката умира на 11.08.1996 г., когато Путин е почти политически неизвестен и тя едва ли е чувала нещо за него. Тъй че туй фамозно предвещание явно постфактум, стратегически целесъобразно е спретнато в софийското руско посолство. Винаги около петричката врачка щъкаха какви ли не копои от ДС и КГБ, а по-късно, вече при новите псевдодемократични времена, най-усилено я ухажваше хищна сюрия от байганювски олигарси: мутрократи и мутреси, и то от най-долнопробен, суперкриминален калибър.Впрочем не е ли очевадно парадоксално, че през целокупното, 45- годишно, ялово изграждане на „социализЪма” в НРБ, черковните храмове безмълвно пустееха, защото соцдържавата гледаше с лошо, душманско око дори и на малцината богомолци, които все пак ходеха там. А по същото време къщата на една психокретеническа баячка в крайграничния град Петрич се пукаше по шевовете от какви ли не суеверни посетители. И, забележете, туй ставаше драговолно, срещу съответното заплащане, което в онова време никак не беше толкоз символично в парично изражение!? Как така по време на атеистичния, тоталитарен, комунистически режим църквите се оказаха почти без миряни, а Ванга приемаше тълпи от люде, без овластените да им правят никакъв проблем?! Как така поданиците на НРБ съответните служби са ги надзиравали да не би безогледно, без работа, да се размотават из улиците и дори някои са ги прибирали в милицията, заради паразитно безделие и т.н., А ето, че онези безконечни върволици пред Вангината порта никой не ги е закачал? Ами, че врачката вихрено е въртяла суперчастен бизнес и то езотеричен! И то по време когато е стриктно забранена частната дейност във всички сфери на обществото?!Всеки, който отиваше в Петрич официално трябваше да си извади „открит лист” от МВР, а пък това не се случваше без щателно да се разпита съответното лице, поради какви причини ще пътува в граничния район. Дори чисто личните, най-интимни въпроси са били от изключителна важност за ДС. А Ванга, според документите в досието й, коленопреклонно и предано е съдействала на тайните ченгета доста време – от 1965-та до 1990-та г. Очевидно е, че информацията я е снасяла на ДС устно. Врачката абсолютно доброволно и подробно е информирала ДС-агентурата за посетителите си: професия, хобита, лични проблеми, имена на починали роднини и близки приятели, здравни диагнози и специфични лични проблеми. Всичко това е включено в огромното и досие, водено от ДС. Още преди да влезе съответният пациент, веднага по телефона й се казва кой е и за какво е дошъл. Тя е била длъжна най-подробно да информира ДС за намеренията на всички „оперативно, интересни лица”. Предварително са я зареждали със сведения на кой къде му е кекаво и болно, на кой жената или любовницата кръшкат. На някои посетители, особено от СССР, се поставят преднамерено тежки, дори смъртоносни диагнози, та Ванга триумфално да ги излекува след това. Така имиджът на баснословната врачка расте безгранично, неимоверно много! Несъмнено Вангините пророчества са съставени в ДС и КГБ, като се предполага, че тя е боравела само с достоверни данни, събирани от съответните мастити, секретни служби. Едва ли би могло да бъде и иначе, защото феноменката е била абсолютно неграмотна и несведуща по много въпроси.Още веднъж ще изтъкнем, че цялата й къща, барабар с тоалетната, банята, та и двора, са били щателно, перфектно оборудвани с подслушвателни уредби. Пословичното, непоколебимо здраве на Тодор Живков ужким се дължало най-вече на Вангиното специално лечение, която обаче не си мръдна дори и малкия пръст, за да спаси дъщеря му Людмила Живкова от смъртта. Или по-точно изобщо не позна нищичко за безмълвно примъкващата се смърт към щерката на Тато. А защо ли? Прокраднаха се и такива съмнения, че Ванга си е мълчала от…завист. Вече имало доказателства черно на бяло, че и Людмила Живкова притежавала невероятни ясновидски способности и то по-мощни и от Вангините, защото обладавала и тъй нареченото, хипермистериозно „трето око”. Тази почти екстремална ситуация обаче не попречила на двете именити прорицателки Ванга и Людмила в късна доба, посред нощите, да се уединяват двете, за да призовават духовете на умрелите световни гении. Едно интервю на Тодорка НИКОЛОВА